Ģeoloģiskais dabas piemineklis  **Rumbiņas ūdenskritums**

MK 175. noteikumu piel. Nr. 128

**Detalizēts apraksts**

**Adrese**

Lielvārdes novadā, Lielvārdes pilsētā.

Ģeogrāfiskās koordinātes E24° 49,992' un N56° 42,907', jeb x551001, y285986 LKS92 sistēmā.

**Ģeogrāfiskais novietojums**

Viduslatvijas zemienē, Lejasdaugavas senlejā, Rumbiņas ielejā.

**Ģeoloģiskie veidojumi**

Dabas pieminekli veido Rumbiņas ielejas posms ar kāpli cieti cementētos augšdevona Ogres svītas dolomītsmilšakmeņos, kas veido ūdenskritumu, kā arī atsegumi gultnes malās lejpus ūdenskrituma.

Iežu kāples augstums 2 m, platums aptuveni 10 m, tā veido pakavveida izliekumu. Zem tās ir 1 m dziļa ūdens izskalota bedre. Straumes platums ūdenskritumā ir ļoti mainīgs – atkarībā no gada laika un nokrišņu apjoma – no 0,6 m līdz 10,5 m (4).

Atsegumi lejpus ūdenskrituma 15 - 20 metrus garā posmā veido kanjonu (3). Kreisā krasta atsegumā neliela niša (2,5 m augsta, 4 m plata un 1,5 m dziļa).

Ainavisks ūdenskritums.

**Izmēri**

Dabas pieminekļa platība 1,18 ha.

**Debits**

Upes debits nav mērīts.

**Unikālās vērtības**

Dabas veidojums ir nozīmīgs kā ģeoloģisks objekts, un tas ir viens no retajiem vēl mūsdienās pastāvošajiem ūdenskritumiem Daugavas baseina upēs, jo lielākā daļa šā tipa objektu tika appludināti uzbūvējot Pļaviņu HES.

**Ainaviskuma raksturojums**

Skaists dabas veidojums, ļoti mainīgs atkarībā no gada laika. Ir divas labas skatu vietas uz ūdenskritumu – no lejāk esošā tiltiņa pār upīti un no skatu platformas upītes labā krastā virs kraujas.

**Stratigrāfija**

Augšdevona Ogres svītas dolomītsmilšakmens.

**Uzbūve**

Nedaudz slāņots smilšakmens, kas veido kāpli upes gultnē.

Iežu kāples augstums 2 m, platums aptuveni 10 m, tā veido pakavveida izliekumu. Zem tās ir 1 m dziļa ūdens izskalota bedre. Straumes platums ūdenskritumā ir ļoti mainīgs – atkarībā no gada laika un nokrišņu apjoma – no 0,6 m līdz 10,5 m (4).

Atsegumi lejpus ūdenskrituma 15 - 20 metrus garā posmā veido kanjonu (3). Kreisā krasta atsegumā neliela niša (2,5 m augsta, 4 m plata un 1,5 m dziļa).

**Viela**

Dažādas cementācijas cietības dolomītsmilšakmens un smilšakmens.

**Procesi**

Būtiski procesi nav novēroti. Ūdenskrituma atkāpšanās laika gaitā ir nenozīmīga.

**Dabas aizsardzība**

Teritorijā neatrodas ES aizsargājami biotopi.

**Citas vērtības**

Tūrisma objekts.

**Stāvoklis**

Stāvoklis vērtējams kā apmierinošs. Upītes ieleja lejpus ūdenskrituma atsevišķas vietās diezgan piedrazota ar sadzīves atkritumiem.

**Bojājumi**

Nav.

**Apdraudējumi**

Objekta tuvumā regulāri veidojas piedrazojums ar sadzīves atkritumiem, kas neveido labu skatu uz dabas pieminekli. Dažādas pudeles un citus sīkos atkritumus atstāj garāmgājēji (netālu ir tiltiņš pār upīti), un daļu no šādiem atkritumiem atgādā upītes ūdeņi, kas lejpus ūdenskrituma maina tecējuma gaitu un gabalu tālāk sastājas uzplūdinājumā.

**Apsaimniekošana**

Teritorijā nav nekādas informācijas par dabas vērtībām. Uz ūdenskritumu ir norādes zīme pie tuvējās ielas.

**Piezīmes**

Tuvējā apkārtnē atrodas daudzi ievērojami un plaši pazīstami dabas un vēstures pieminekļi – Lielvārdes pilsdrupas, Lielvārdes luterāņu baznīca, dižakmens Lāčplēša gulta, Lielvārdes Dievukalns (pilskalns), Andreja Pumpura muzejs un citi objekti.

**Novērtējumi**

Unikālās vērtības – 4

Ainaviskums – 3

Zinātniskais nozīmīgums:

Stratigrāfija – 3

Uzbūve – 3

Viela – 3

Procesi – 2

Citas vērtības – 3

Novērtējumu summa - 21

**Robežu izmaiņu pamatojums**

Robežas precizētas iekļaujot dabas pieminekļa teritorijā Rumbiņas ielejas posmu ar atsegumiem un ūdenskritumu, kā arī ņemot vērā zemes kadastra robežu izvietojumu.

**Ieteikumi aizsardzībai un apsaimniekošanai**

Teritoriju nepieciešams saglabāt gan zinātniskiem ģeoloģijas (stratigrāfijas, ģeomorfoloģijas, hidroģeoloģijas) pētījumiem, gan kā ainaviski vērtīgu dabas objektu, kas ir samērā populārs tūrisma objekts.

Būtu nepieciešams teritorijā izvietot ģeoloģiska satura informāciju, kā arī regulāri sakopt apkārtni, savācot izmētātus atkritumus (PET pudeles, un tml.).

Unikālās vērtības, 1   2   3   4   5
1- nenozīmīgs,
2- maznozīmīgs,
3- vietāja mēroga nozīmīgs,
4- reģiona mēroga nozīmīgs;
5- LV vai starptautiski nozīmīgs , unikāls

Ainaviskums, 1   2   3   4   5
1- neglīts,
2- ainavā neizpaužas kā pozitīvi vērtējams elements,
3- parasts, nedaudz vairo ainavas vērtīgumu;
4- skaists, glīts, bet ne izcils;
5- izcili krāšņs

Stratigrāfija, 1   2   3   4   5
1- nenozīmīgs sīks,
2- maznozīmīgs vai neizteiksmīgs,
3- parasts raksturīgs konkrētās svītas atsegums,
4- viens no lielākajiem konkrētās svītas atsegumiem, bet nav stratotips ,
5- svītas stratotips vai unikālu fosīliju atradne

Uzbūve, 1   2   3   4   5
1- nav novērojamas nekādas raksturīgas uzbūves detaļas,
2- neizteiksmīgs slāņojums,
3- parasts, raksturīgs slāņojums; raksturīgi reljefa veidojumi
4- kādi retāk sastopami vai īpaši izteikti slāņojuma veidi, plaisainums, ieslēgumi, reljefa veidojumi;
5- īpaši izteiksmīgs vai neparasts slāņojums, reljeefa veidojums, atseguma forma u.c.

Viela, 1   2   3   4   5
1- vieliskais sastāvs nav nosakāms, piemēram, biezā apauguma dēļ,
2- nedroši nosakāmi sastāva ieži, neizteiksmīgi,
3- parasti ieži,
4- savdabīgi, raksturīgi ieži vai minerālu izpausmes;
5- kādas retas vai neparastas minerālu izpausmes; reti sastopami, bet raksturīgi ieži

Procesi, 1   2   3   4   5
1- nekādi īpaši procesi nav novērojami;
2- novērojamas mazaktīvas atsevišķu procesu izpausmes, piemēram virsmas atslāņošanās vai nobiru veidošanās, ūdeņu atslodze,
3- raksturīgi procesi, piem., izskalošana vai avotu erozija;
4- raksturīgi un aktīvi procesi, kas pastāvīgi ietekmē atsevišķas dabas pieminekļa daļas
5- pastāvīgi notiekoši raksturīgi procesi, kas nosaka nepārtraukti mainīgu atseguma veidolu, piemēram, viļņu erozija vai ūdenskrituma izraisīta aktīva erozija

Citas vērtības, 1   2   3   4   5
1- nekā nozīmīga nav,
2- neliels nozīmīgums dzīvajai dabai, kultūrvēsturei, tūrismam;
3- apaugumā atsevišķas retākas sugas vai vietējas nozīmes tūrisma objekts, vai ir vairāki seni iegravējumi;
4- retu sugu atradne, populārs tūrisma objekts, kulta vieta, nozīmīgu teiku vieta utml.;
5- kāds no LV simboliem (piem., Zvārtas iezis vai Skaņaiskalns), vienīgā kādas sugas atradnes vieta, īpaši nozīmīga kulta vieta utml.